242 PHENOMENA UNIVERSI. 



metallorum est levissimum, ponderis est denar. fere 8, 

 quod decrevit infra pondus auri denariis 13. Omni- 

 gena autem ilia varietas, postquam a metallis decessi- 

 mus, intra 8 illas reliquas partes clauditur ; ac rursus 

 insignis ilia varietas, quae incipiendo a lapidibus inclu- 

 sive ad alia ilia protenditur, intra tres tantum partes 

 aut non multo plus cohibetur. Nam lapis Lydius, qui 

 est ex lapidibus gravissimus (excepto magnete), parum 

 denariis 3 praeponderat. Spiritus autem vini, qui est 

 terminus levitatis in corporibus unitis, denario uno 

 paulo levior est. 



Videtur saltus magnus sive hiatus ab auro et argento 

 vivo ad plumbum ; scilicet a 20 denariis et paulo minus 

 ad 12. Atque licet metallica magna varietate exube- 

 rent, vix tamen existimamus in hoc hiatu multa inve- 

 niri corpora media, nisi sint prorsus rudimenta argenti 

 vivi. A plumbo autem gradatim adscenditur ad fer- 

 rum et stannum. Rursus alterum magnum hiatum 

 sive saltum invenimus inter metalla et lapides ; scilicet 

 ab 8 denariis ad tres ; tantum enim aut circiter a 

 stanno distat ad lapidem Lydium. Solummodo inter 

 haec se interponit, et fere ex sequo, magnes, qui est 

 lapis metallicus ; atque existimamus inveniri et alia 

 fossilia misturae imperfectae, et compositae naturae inter 

 metallum et lapides. A lapidibus certe ad reliqua 

 parvis intervallis proceditur. 



In vegetabilibus autem minime dubitamus, ac etiam 

 in partibus animalium, se ostendere quam plura corpora 

 etiam satis aequalis texturaa, quae spiritum vini levitate 

 superent. Namque etiam lignum quercus, quae videtur 

 esse ex lignis robustis et solidis, spiritu vini est levius ; 

 et lignum abietis adhuc magis. Florum autem et fo- 

 liorum plurima, et membranae et pelliculae, ut spolia 



